《朱叔祥虹山园三首 其三》
明代·韩上桂

锦石奇如画，苔痕细作钱。幽花轻压砌，衰柳淡萦烟。

架稳从莺坐，竹惊扰鹤眠。何因邻别洞，步屐任经年。

作者简介：明广东番禺人，字孟郁，号月峰。幼时家贫，喜读书。向人借《二十一史》，浏览一月，即默识大略。万历二十二年中举。授国子监丞。转永平府通判。巡抚方一藻以其才荐。崇祯末闻帝死讯，愤恨死。